**ТЕХНИЧКИ ОПИС РАДОВА**

**Локација:**

Објекат ПУ „Невен 1“ налази се у Ул.22.септембар,на кп бр.4203/1 КО Кладово,у стамбеном блоку са двостраном оријентацијом и главним улазом из поменуте улице.

Парцела је површине 5013м²,док је бруто површина приземља 1268м².Спратност објекта је По+П+1.

**Архитектонска анализа објекта:**

Намена објекта је образовање (обданиште и јаслене групе) и изграђен је као слободностојећи објекат. У приземљу се налазе просторије за боравак деце старијег узраста,санитарне просторије, хол,фискултурна сала,канцеларије и кухиња, док су јаслене групе смештене на спрату (хол,собе,санитарне просторије,канцеларије и терасе).

Због старости и дотрајалости објекта од 2018.године реализовани су радови на адаптацији (доградњи) две просторије на спрату,тако да је повећана корисна површина за површину тераса, надкривене су преостале терасе на спрату , адаптирана и опремљена кухиња. Поменути радови су допринели бољем и угоднијем боравку деце, као и функционалности самог простора, решен је проблем прокишњавања проходних тераса и побољшани услови за рад кухиње.

**Анализа предметних радова:**

На основу захтева корисника и увидом у расположиву пројектну документацију предметном јн планира се следеће:

* Санација санитарних просторија у приземљу;
* Санација подова у просторијама намењених за боравак деце у приземљу;

У приземљу објекта постоје четири санитарна блока намењена деци, укупне површине 90m². Санитарни блокови су опремљени умиваоницима са батеријама за топлу и хладну воду, кабинама са wc шољама, бојлерима и димензија су у скаду са стандардима за дечије установе.

Анализом постојећег стања установљено је да санитарне просторије нису саниране од изградње објекта и да је неопходно извести планиране радове.

Радови на санацији обухватају следеће:

* Уклањање постојеће подне и зидне керамике и постављање нове;
* Уклањање спољашње водоводне инсталације и постављање нове;
* Уклањање постојеће санитарије и бојлера и постављање нове комплет са батеријама и пратећом галантеријом.
* По уградњи керамике завршно глетовање и бојење зидова и плафона санитарних просторија.
* Замена постојећих расветних тела новим;

Осим санитарних просторија планирана је и санација подова у просторијама намењених за боравак деце у приземљу. Просторије за боравак деце се састоје од две централне просторије и шест засебних просторија намењених за сваку групу (рад, игра и спавање), док се у средишњем делу налази фискултурна сала. Подови просторија су од храстовог паркета, са дрвеним лајснама, укупне површине 650m².

Санирање подова обухвата следеће:

* Замена иструлелих дашчица паркета новим;
* Лепљење пода без подизања;
* Хобловање, брушење и полирање;
* Лакирање у три слоја;
* Замена дрвених лајсни.